ཞིས་ཅིན་ཕིང་གིས་ལས་དབང་གི་ཐུན་མོང་སྒྲིག་གཞིར་ཁ་ཕྱོགས་པར་ངེས་པར་དུ་རྒྱལ་ཁབ་ཁག་དབར་ཕན་ཚུན་བརྩི་འཇོག་དང་འདྲ་མཉམ་གྱི་ལྟ་སྟངས་འཛིན་དགོས།རྒྱལ་ཁབ་ཚང་མ་ནི་རྒྱལ་སྤྱིའི་སྤྱི་ཚོགས་ཁྲོད་ཀྱི་འདྲ་མཉམ་གྱི་ཁོངས་མི་ཞིག་ཡིན་པ་དང་ཚང་མར་ས་ཁུལ་དང་རྒྱལ་སྤྱིའི་ལས་དོན་ནང་འདྲ་མཉམ་ངང་ཞུགས་པའི་ཁེ་དབང་ཡོད།ཚང་མ་དང་འབྲེལ་བ་ཡོད་པའི་བྱ་བའི་ཐད་རྒྱལ་ཁབ་ཁག་གིས་ཐུན་མོང་ཐོག་གྲོས་བསྡུར་བྱས་ཏེ་སྒྲུབ་དགོས་པ་དང་རྒྱལ་ཁབ་ཁག་གི་རང་བདག་གདམ་གའི་སྤྱི་ཚོགས་ལམ་ལུགས་དང་འཕེལ་རྒྱས་ཀྱི་འགྲོ་ལམ་ལ་བརྩི་འཇོག་བྱས་ཏེ་ཕན་ཚུན་གྱི་རྩ་བའི་ཁེ་ཕན་དང་དོ་ཁུར་བྱེད་ས་འགངས་ཆེན་ལ་བརྩི་འཇོག་བྱེད་པ་དང་རྒྱལ་ཁབ་གཞན་དག་གི་འཕེལ་རྒྱས་སྟོབས་ཆེ་དང་སྲིད་ཇུས་འདུ་ཤེས་ལ་ཕྱི་རོལ་ཡུལ་དང་མཐུན་ལ་རྗེས་དཔག་གི་ལྟ་སྟངས་འཛིན་ནས་མཐུན་པ་ཡོང་ཐབས་དང་མི་མཐུན་པ་སོར་འཇོག་བྱེད་པ་དང་མཐུན་པ་གཅིག་སྡུད་དང་མི་མཐུན་པ་སེལ་ཐབས་ཧུར་ཐག་བྱེད་དགོས།ཨེ་ཤེ་ཡའི་ཐོབ་དཀའ་བའི་ཞི་བདེ་དང་བརྟན་ལྷིང་གི་དུས་བབ་དང་འཕེལ་ཕྱོགས་བཟང་པོར་ཐུན་མོང་ཐོག་སྲུང་སྐྱོབ་བྱས་ཐོག་རྒྱལ་ཁབ་གཞན་དག་གི་ནང་སྲིད་ལ་ཐེ་ཇུས་བྱ་རྒྱུར་ངོ་རྒོལ་དང་རང་ཉིད་ཀྱི་ལྟ་ཚུལ་ལ་གཞིགས་ནས་ས་ཁུལ་གྱི་དུས་བབ་ཟང་ཟིང་བཟོ་རྒྱུར་ངོ་རྒོལ་བྱེད་དགོས་པ་བསྟན་གནང་བ་རེད།